[{"text_idx": "#000005", "text": "Yn anffodus, fel gyda chymaint o ddigwyddiadau eraill a drefnwyd ar gyfer eleni, bu\u2019n rhaid gohirio\u2019r Eisteddfod am y tro. Gan na fydd gw\u0302yl 2020 yn digwydd y mis nesaf, rydym wedi penderfynu edrych yn o\u0302l ar ddathliad heulog y llynedd, ac esbonio ychydig am sut mae Eleni yn cymryd rhan yn y digwyddiad gwirioneddol ryfeddol hwn."}, {"text_idx": "#000006", "text": "Mae gan bob diwrnod o\u2019r w\u0302yl ei thema ei hun \u2013 mae thema\u0302u yn y gorffennol wedi cynnwys \u201cHarmoni mewn Amrywiaeth\u201d, \u201cUno Cenhedloedd mewn Cerddoriaeth\u201d ac \u201cChwilio am Heddwch Gyda\u2019n Gilydd\u201d, ac mae ymarferwyr Eleni yn arwain sesiynau dawns agored i\u2019r cyhoedd yn seiliedig ar y thema\u0302u hyn i\u2019r ymwelwyr a\u0302\u2019r Eisteddfod. Bydd rhai yn ymuno am ychydig funudau, bydd eraill yn aros am yr awr gyfan, ac mae\u2019n well gan rai eistedd a gwylio gan dapio troed i\u2019r gerddoriaeth \u2013 ond mae pawb yn cael amser gwych! Mae teuluoedd, ffrindiau, grwpiau ysgol, a grwpiau perfformio a chystadlu o bob rhan o\u2019r byd yn dod at ei gilydd ar un o lwyfannau\u2019r maes ac yn cael hwyl yn dawnsio gyda\u2019i gilydd."}, {"text_idx": "#000007", "text": "Y llynedd, fe wnaeth Eleni groesawu tua 200 o bobl o bob oed i ymuno a\u0302\u2019n gweithdai yn ystod yr wythnos (gan fy nghynnwys i, sydd a\u0302\u2019m ro\u0302l arferol gyda Eleni ar gyfrifiadur, nid mewn sesiwn ddawns, gan brofi nad oes dim cydberthynas rhwng profiad o ddawns a\u2019r gallu i\u2019w fwynhau!)"}, {"text_idx": "#000008", "text": "Eleni, mae pwyllgor Eisteddfod Ryngwladol Llangollen wedi trefnu ffordd wahanol i gyfranogwyr, perfformwyr, ymwelwyr a gwirfoddolwyr o bob rhan o\u2019r byd gadw mewn cysylltiad a\u0302\u2019i gilydd heb adael eu cartref. Ar y cyd a\u0302 Rondo, bydd llwyfan Llangollen.TV yn dangos archifau o flynyddoedd a fu, gyda\u2019r gynulleidfa\u2019n gallu pleidleisio dros eu hoff foment o\u2019r Eisteddfod mewn amrywiol gategori\u0308au, megis Corau Cymysg a Chystadlaethau Dawns. Bydd enillwyr o bob categori yn cael eu cyhoeddi bob dydd yn ystod wythnos yr Eisteddfod (7fed-11eg Gorffennaf). Pam na wnewch chi gymryd rhan a phleidleisio dros eich ffefryn? Ewch i \u2013 mae\u2019r pleidleisio ar agor tan 30ain Mehefin."}, {"text_idx": "#000009", "text": "Yn ogystal a\u0302\u2019r deunydd o\u2019r archif, bydd comisiynau newydd ar gyfer Eisteddfod 2020 yn cynnwys llinellau gan y bardd o fri, Mererid Hopwood: \u201cHeddwch a Harmoni: Byd gwa\u0302r yw ein byd o ga\u0302n\u201d."}, {"text_idx": "#000012", "text": "Nid yw Eisteddfod Gerdd Ryngwladol Llangollen, a gynhaliwyd gyntaf ym 1947, erioed wedi\u2019i ganslo yn ei hanes 73 mlynedd, a gwyddom fod yn rhaid iddo fod yn hynod siomedig i\u2019w fyddin fach o drefnwyr a gwirfoddolwyr orfod cymryd y cam hwn, nid i so\u0302n am y degau o filoedd o gyfranogwyr, perfformwyr ac ymwelwyr na fyddant yn teithio i'r w\u0302yl eleni. Mae Eleni yn falch o fod yn gysylltiedig a\u0302 LIME - rydym yn dymuno'r gorau iddynt gyda'u dathliadau amgen ar gyfer 2020, ac yn gobeithio y bydd y flwyddyn nesaf yn fwy ac yn well nag erioed!"}, {"text_idx": "#000013", "text": "I gael mwy o wybodaeth am yr w\u0302yl, ewch i "}]